lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en sk lv sl lv lv es uk es en en fr lv lv ca lv en lv lv lv en lv en lv sk lv lv lv lv lv lv lv lv lv lv lv lv lv lv lv lv lv lv ru lv lv lt fr lv lv lv en lv lv lv en lv en lv sk lv en lv en lv ca lv lv ceb en lv en lv lv en lv en lv sk lv en lv lt lv lv lt ca lv lv en lv lt ru ru sk ru sv ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Rīgas "Dinamo" sagrauj KHL vājāko klubu un pietuvojas "play-off" zonai
2019. gada 18. februāris 19:00
Rīgas "Dinamo" pirmdien savā Kontinentālās hokeja līgas (KHL) regulārā čempionāta pēdējā mājas spēlē ar rezultātu 5:0 (0:0, 2:0, 3:0) pārspēja līgas pastarīti Bratislavas "Slovan", izcīnot pārliecinošāko uzvaru sezonā.
"Varbūt viņas būs jūsu vienīgā armija". Irānas futbola leģenda atbalsta protestētājus
Grieķu zvaigzne Adetokunbo: Eiropā ir grūtāk spēlēt nekā NBA
Fjūrijs: Es Usiku pieveiktu arī pēc izdzertiem pieciem ar pusi litriem alus
Ērvings: Atteikums vakcinēties man maksāja 100 miljonus dolāru
VideoFIBA izmeklēs Mali spēlētāju kautiņu "mix" zonā
"Canucks" uzbrucējs Bosers traumas dēļ būs spiests izlaist aptuveni mēnesi
Rīdzinieki joprojām saglabā labas izredzes kvalificēties izslēgšanas turnīram, jo no astotajā esošās Maskavas apgabala "Vitjaz" vienības viņi atpaliek vairs tikai punktu, bet līdz regulārā turnīra beigām atlikušas vēl divas spēles, kurās var gūt četrus punktus.
Latvijas komandai regulārajā čempionātā vēl jātiekas ar Čerepovecas "Severstaļ" un Maskavas CSKA komandām, savukārt "Vitjaz" jāspēkojas ar Minskas "Dinamo" un Jekaterinburgas "Avtomobilist" hokejistiem, bet "Soči" vienībai, kas rīdziniekus apsteidz par diviem punktiem, jāmēro spēki ar Maskavas "Spartak" un Bratislavas "Slovan" komandām.
Pirmdienas mačā "Dinamo" labā divus vārtus guva Andris Džeriņš, bet pa reizei izcēlās Oskars Batņa, Līnuss Videls un Rihards Marenis.
"Sauso" spēli "Dinamo" vārtos aizvadīja Timurs Biļalovs, kurš palika nepārspēts ceturto reizi sezonā.
Biļalovs, kurš tika atzīts par "Dinamo" regulārā čempionāta labāko spēlētāju, šajā mačā atvairīja visas 22 pretinieku mestās ripas. Viņš tika atzīts arī par šīs spēles labāko spēlētāju mājinieku rindās.
Spēles pirmajās minūtēs pa pāris bīstamiem momentiem bija Emīlam Ģēģerim un Laurim Dārziņam, bet, tuvojoties perioda vidum, vairākas reizes viesu vārtus apdraudēja leģionāri Brendons Makmilans, Metjū Majone un Sergejs Gimajevs. Savukārt Biļalovam spēlē nācās iesaistīties vien perioda otrajā pusē.
Turpinājumā viesi no Bratislavas pamazām izlīdzināja spēles gaitu, bet perioda priekšpēdējā minūtē mājiniekiem bija vēl viens labs moments, kurā Oskara Batņas mestā ripa atsitās pret vārtu pārliktni. Tikmēr otrā laukuma galā mājiniekus no vārtu zaudējuma glāba Biļalovs.
Otrā perioda sākumā rīdzinieki pirmo reizi mačā nonāca mazākumā, četratā pret pieciem nosargājot savus vārtus neskartus. Pēc mazākuma izturēšanas pāris reizes pa "Slovan" vārtiem bīstami meta Dārziņš un Miķelis Rēdlihs, bet spēles rezultāts netika atklāts.
Arī trešdaļas otrajā pusē "Dinamo" kontrolēja spēles gaitu, kas perioda 15.minūtē rezultējās ar vārtu guvumu. Pretinieku aizsardzības zonā Ģēģeris pēc meistarīgas piruetes piespēlēja uz vārtu priekšu, ripai nonākot pie Batņas, kurš to raidīja vārtu tīklā. Trīs minūtes pirms perioda beigām "Dinamo" tika pie pirmā vairākuma mačā, kuru no sev veiksmīgā punkta pēc astoņām sekundēm realizēja Videls.
Trešā perioda otrajā minūtē "Dinamo" nonāca vairākumā, bet minūti vēlāk līdz spēles beigām tika noraidīts viesu vārtsargs Jakubs Štepāneks, kurš ar savu nūju sita laukuma spēlētāja nūju mača tiesneša virzienā. Viņa vietā vārtos devās 18 gadus vecais Mihals Vojovoda. Nepilnas divas minūtes vēlāk jaunais vārtsargs pieļāva kļūdu aiz vārtiem, tukšā cietoksnī ripu raidot Džeriņam.
Perioda vidū laukuma saimnieki tika pie vēl viena vairākuma, kas gan šoreiz palika neizmantots. Kad līdz mača beigām bija palikušas piecas minūtes, Kristaps Zīle, aizstāvot komandas biedru Danielu Bērziņu, izvicināja dūres ar pretinieku hokejistu.
Pāris minūtes vēlāk "Dinamo" guva jau savus ceturtos vārtus mačā, vairākumā vārtu priekšā sekmīgi nospēlējot Marenim, kurš trāpīja pa lejuplidojošu ripu. Turpinājumā tika nopelnīts vēl viens vairākums, mača pēdējās minūtes sākumā Džeriņam ripu raidot caur Vojvodas kājsargiem.
Pēc šī mača "Dinamo" trešdien viesosies pie aizsarga Artūra Kuldas pārstāvētās Čerepovecas "Severstaļ", bet piektdien regulārā čempionāta pēdējā mačā aizvadīs dueli ar Maskavas CSKA.
Latvijas komanda mājas spēļu sērijas ievadā pirms nedēļas ar 3:1 pārspēja vārtsarga Jāņa Kalniņa pārstāvēto Helsinku "Jokerit", bet sestdien zem klajas debess ar tādu pašu rezultātu uzvarēja Minskas "Dinamo".
Savukārt "Slovan" pēdējās sešās spēlēs izcīnījusi trīs uzvaras, bet iepriekšējā mačā ar 1:4 piekāpās Maskavas CSKA komandai.
Rīgas un Bratislavas komandas šosezon savā starpā spēlējušas četras reizes, rīdziniekiem izcīnot trīs uzvaras. Iepriekšējie trīs dueļi bija noslēgušies ar vienu vārtu starpību.
Rīgas "Dinamo" ar 60 punktiem 60 spēlēs Rietumu konferencē ieņem devīto vietu, bet "Slovan" ar 33 punktiem 60 mačos ir pēdējā vietā visā līgā.
Rīgas "Dinamo" - Bratislavas "Slovan" 5:0 (0:0, 2:0, 3:0)
Vārti: 1:0 Oskars Batņa (34:32), 2:0 Līnuss Videls (skait. vair. 37:31), 3:0 Andris Džeriņš (skait. vair. 44:14), 4:0 Rihards Marenis (skait. vair. 57:00), 5:0 Andris Džeriņš (skait. vair. 59:00)
Grieķu zvaigzne Adetokunbo: Eiropā ir grūtāk spēlēt, nekā NBA
Fjūrijs: Es Usiku pieveiktu arī pēc izdzertiem pieciem ar pusi litriem alus
Ērvings: Atteikums vakcinēties man maksāja 100 miljonus dolāru
Video FIBA izmeklēs Mali spēlētāju kautiņu "mix" zonā
"Canucks" uzbrucējs Bosers traumas dēļ būs spiests izlaist aptuveni mēnesi
ASV basketbolistēm kārtējā graujošā uzvara; Puertoriko pirmo reizi sasniedz PK ceturtdaļfinālu
Leģendārais Popovičs trāpīgi atbild uz jautājumu par to, kas viņu motivē turpināt trenēt "Spurs"
Anglija cīnās neizšķirti ar Vāciju; Igaunija izcīna pirmo vietu D līgā
Medijs: Kaspars Bērziņš turpinās karjeru Utenas "Juventus"
Uldis Švēde: Pēc sezonas gribējām sākt jaunu ceļu
Bērziņš atstājis Ogres komandu
Janičenoks: No "Prometey" pievienošanās ieguvēji būs visi
Sestdien uz treniņnometni dosies Latvijas kamaniņu braucēju izlase
LHF brīdina Lietuvas hokeja komandas
"VEF Rīga" pārbaudes spēlē pieveic Mazura trenēto Tartu komandu
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
PижaHe бpocилиcb oфopMляTb дeTяM шkoлbHoe пиTaHиe. CиcTeMa He cпpaBилacb
ДoпoлHeHo koMMeHTapиeM Pижckoй дyMы
CMИ: CилoBиkи изHacилoBaли зaдepжaHHoro B MockBe akTиBиcTa
Пepeeзд из Pиrи kak cTapT для бизHeca. "ЧeлoBek-opkecTp" PиTa ПpaHчa
ДeйcTBиTeлbHo ли бoлbшиHcTBo poccияH пoддepжиBaюT BoйHy c ykpaиHoй?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa